Source: http://www.bihon.ro/pentru-cornelia-s-ar-putea-sa-fie-cantecul-de-lebada/1496072
Timestamp: 2018-02-24 08:30:27+00:00

Document:
„Pentru Cornelia, s-ar putea să fie cântecul de lebădă” - BIHON
„Pentru Cornelia, s-ar putea să fie cântecul de lebădă”
la	18. ianuarie 2015 20:47
Laviniu Chiş, alături de Virgil Preda şi directorul CS Crişul, Ionel Bungău
Atletismul bihorean şi-a desemnat sâmbătă laureaţii sezonului 2014.
Ediţia 2014 a tradiţionalei Gale a atletismului bihorean a reunit, conform obiceiului, marea familie din judeţul nostru a acestui sport, care şi-a dat din nou întâlnire la LPS Bihorul. Festivitatea s-a aflat la cea de-a 17-a ediţie, fiind organizată şi condusă de preşedintele Asociaţiei Judeţene de Atletism Bihor, prof. Virgil Preda. Au fost prezenţi sportivi, părinţi ai acestora, antrenori, profesori de sport, conducători de cluburi şi asociaţii sportive şi sponsori ai atletismului bihorean. Festivitatea propriu-zisă de premiere a fost „pigmentată” cu momente artistice.
„Spre deosebire de anii anteriori, când fetele dominat topurile, de data aceasta încep să-şi facă loc tot mai insistent şi băieţii. De asemenea, dacă până acum erau prezenţi mai mult atleţii din probele de sărituri, acum vedem că sunt reprezentate în clasament practic toate ramurile. Este un semn bun, care dovedeşte că în atletismul bihorean se munceşte pe toate planurile”, a explicat antrenorul Virgil Preda.
Deiac pe locul 1
Cea mai bună atletă bihoreană a anului 2014 a fost desemnat săritoarea în lungime Cornelia Deiac, ca un semn de preţuire pentru prodigioasa sa carieră. „Cornelia Deiac a fost cea mai completă atletă din judeţul nostru în ultimii ani. A fost de 12 ori campioană naţională la junioare, de şase ori la senioare, a cucerit medalie de bronz la Campionatul Mondial de junioare doi, s-a clasat de cinci ori în primele şapte locuri la campionate mondiale şi europene de junioare, tineret şi senioare şi deţine recordul naţional la lungime în sală la junioare trei. Din păcate, s-ar putea ca acesta să fie cântecul de lebădă pentru Cornelia, pentru că vine o vreme când toţi marii sportivi se retrag. M-aş bucura ca ea să mă contrazică şi să revină în prim-planul performanţei”, a declarat antrenorul Virgil Preda. Pe locul 2 al topului s-a situat semifondistul Laviniu Chiş (proba de 3.000 metri), iar podiumul a fost completat de un alt alergător, Cristian Tăut (proba de 800 metri).
Topul celor mai buni 10 atleţi:
1. Cornelia Deiac (săritura în lungime), CSU Oradea
2. Laviniu Chiş (3.000 metri), CSŞ LPS Bihorul, antrenor Robert Olah
3. Cristian Tăut (800 metri), CSM CN „Mihai Eminescu”, antrenor Florin Indrie
4. Andrei David (aruncarea suliţei), CSM LPS Bihorul, antrenor Liviu David;
Alexandru Méhes (aruncarea ciocanului), CS Crişul, antrenori Livia şi Albert Méhes
5. Costică Mureşan (decatlon), CSM CSU Oradea, antrenor Virgil Preda
6. Dorina Körözsi (800 metri), CS Crişul, antrenor Kádas Károly, sponsor Simona Kádas
7. Sergiu Perţe (săritura în înălţime), CSM CSU Oradea, antrenoare Mariana Preda
8. Vasile Gonţ (3.000 metri obstacole), CSM CSU Oradea, antrenor Virgil Preda
9. Alexandru Cormoş (săritura în lungime), CSU LPS Bihorul, antrenor Virgil Preda
10. Claudiu Haşegan (săritura în înălţime), CSU CN „Mihai Eminescu), antrenor Florin Indrie
Eduard Hercuţ (5.000 metri), CSM CN „Mihai Eminescu”, antrenor Florin Indrie
Categoria „Piticul de viitor”:
Iulia Petruţ, Robert Olah junior, Elena Băncui, Iulia Cristea
Categoria „Speranţe”:
Samanta Potre, Cristina Lup, Szallai Kinga, Daniel Copil, Anda Lupău, Cristina Lenghel, Mihnea Popovici, Nicolas Gligor, Alexandru Gârz, Alex Marc, Dominic Paul, Antal Gergő
Categoria „Debut pe podium”:
Alexei Istvan, Alexandru Lingurar
Categoria „Sportivi de perspectivă” (clasaţi pe locurile 4):
Carmen Popa, Balog Alois, Antonia Teuşdea, Larisa Brândaş
Categoria „Confirmări” (medaliaţi):
Mihai Haş, Alexandru Drâmba, David Pentie, Siviu Junc, Mihai Dringo, Cristian Méhes, Anda Pogăcean, Király Bálint
Taguri: Cornelia Deiac, gala atletismului oradean, LPS Bihorul

References: CSM 
 CSM 
 CSM 
 CSM 
 CSM 
 CSM